钦定古今图书集成/明伦汇编/闺媛典/第334卷 > 吉中孚妻张氏
## 钦定古今图书集成/明伦汇编/闺媛典/第334卷 > 吉中孚妻张氏

按《全唐诗》，张夫人，楚州山阳人，户部侍郎吉中孚妻
也，有诗五首。其《拜新月》诗云：“拜新月，拜月出堂前。暗
魄初笼桂，虚弓未引弦。拜新月，拜月妆楼上，鸾镜未
安台。蛾眉已相向，拜月不胜情，庭花风露清。月临人
自老，人望月长生。东家阿母亦拜月，一拜一悲声断
绝。昔年拜月逞容辉，如今拜月双泪垂。回看众女拜”
新月，却忆红闺年少时。